ເຮືອບິນຣົບປາກິສຖານ ຖິ້ມຣະເບີດໂຈມຕີ ພວກທາລີບານ ໃນເຂດຮ່ອມພູສວາທ
ຂ່າວສຳຄັນອື່ນໆ: ແມ່ຍິງອັງກິດ ທີ່ຄິດຄຸກຢູ່ລາວ ອາດສາມາດ ໄປຮັບໃຊ້ໂທດ ຢູ່ອັງກິດ; ຜູ້ຕ້ອງສົງສັຍວ່າ ເປັນຜູ້ນຳກຸ່ມກໍ່ການຮ້າຍ ໄດ້ຖືກຈັບທີ່ມາເລເ
ປາກິສຖານ ໄດ້ທຳການ ໂຈມຕີ ທາງອາກາດ ເທື່ອໃໝ່ ຕໍ່ບ່ອນທີ່ສົງສັຍວ່າ ເປັນທີ່ຕັ້ງ ຂອງພວກ ຫົວຮຸນແຮງ ທາລີບານ ໃນເຂດຮ່ອມພູ SWATທາງພາກ ຕາເວັນຕົກ ສຽງເໜືອ ຂອງ ປາກິສຖານ ນຶ່ງມື້ ຫລັງຈາກ ນາຍົກ ຣັຖມຸນຕຣີໄດ້ສັ່ງໃຫ້ ທາງກອງທັບ ປາບປາມ ພວກຫົວຮຸນແຮງ ຢູ່ໃນເຂດ ດັ່ງກ່າວ ໃຫ້ສິ້ນຊາກ ໃນວັນສຸກ ມື້ນີ້ ເຮືອບິນຣົບ ແລະ ເຮຣີຄອບເຕີ້ ໄດ້ໂຈມຕີ ເປົ້າໝາຍຕ່າງໆຢູ່ໃນເຂດ KABAL ຊຶ່ງເປັນ ເຂດທີ່ໝັ້ນ ຂອງພວກ ທາລີບານ ທາງກ້ຳ ຕາເວັນຕົກສຽງເໜືອ ຂອງເມືອງ MINGORA ຫົວເມືອງ ສຳຄັນສຸດ ໃນເຂດຮ່ອມພູ SWAT ນອກນັ້ນທາງກອງທັບ ປາກິສຖານ ຍັງໄດ້ສົ່ງ ທະຫານໃໝ່ ຈຳນວນນຶ່ງ ໄປເສີມ ກຳລັງພາກພື້ນດິນ ໃນເຂດດັ່ງກ່າວ ໃນການຖແລງ ທາງໂທຣະພາບ ມື້ວານນີ້ ນາຍົກຣັຖມຸນຕຣີ YOUSUF RAZA GILANI ຮຽກຮ້ອງໃຫ້ ປະເທດຊາດ ມີຄວາມ ປຸ້ມລຸມສາມັກຄີກັນ ເພື່ອຮັບມື ກັບ ພວກຫົວຮຸນແຮງ ນອກນັ້ນ ທ່ານຍັງໄດ້ ຮຽກຮ້ອງໃຫ້ປະຊາຄົມ ນາໆຊາດ ໃຫ້ການຊ່ອຍເຫລືອ ແກ່ພວກອົພຍົບ ທີ່ຫລົບໜີ ການສູ້ຣົບ ໃນເຂດຮ່ອມພູ SWAT ເຈົ້າໜ້າທີ່ ສິງກະໂປ ກ່າວວ່າ ຜູ້ຊາຍຄົນນຶ່ງ ທີ່ສົງສັຍວ່າເປັນຜູ້ນຳ ຂອງກຸ່ມ ກໍ່ການຮ້າຍ ທີ່ພົວພັນ ກັບກຸ່ມ AL-QAIDA ນັ້ນໄດ້ຖືກຈັບໂຕ ຄືນອີກ ຫລັງຈາກ ໄດ້ໃຊ້ເວລາ ນຶ່ງປີກວ່າໆ ທຳການ ຫລົບລີ້ ໃນຖແລງຂ່າວ ສະບັບນຶ່ງ ທີ່ນຳອອກ ເຜີຍແຜ່ ມື້ນີ້ ເຈົ້າໜ້າທີ່ ສິງກະໂປ ໃຫ້ການຢືນຢັນວ່າ ນາຍ MAS SALEMAT KASTARI ໄດ້ຖືກຈັບ ທີ່ມາເລ ເຊັຽ ຜູ້ກ່ຽວໄດ້ຫລົບໜີ ຈາກບ່ອນຄຸມຂັງ ໃນເດືອນກຸມພາ ປີກາຍ ແລະເຊື່ອວ່າ ໄດ້ທຳການ ຫລົບລີ້ຢູ່ໃນ ສິງກະໂປ ແລະ ອິນໂດເນເຊັຽ ນາຍ KASTARI ເປັນຜູ້ຕ້ອງ ສົງສັຍວ່າພົວພັນນຳ ການວາງແຜນ ເພື່ອຈີ້ເຮືອບິນ ແລະນຳເອົາ ເຮືອບິນດັ່ງກ່າວ ເຂົ້າຕຳຕຶກອາຄານ ແລະເຮືອບິນ ທີ່ສນາ ບິນ CHANGI ຂອງສິງກະໂປ ເຈົ້າໜ້າທີ່ ກ່າວວ່າຜູ້ກ່ຽວ ເປັນຫົວໜ້າ ຂອງກຸ່ມ ຫົວຮຸນແຮງ JEMAAH ISLAMIYAH ທີ່ເປັນ ເຄືອຂ່າຍຂອງກຸ່ມ ກໍ່ການຮ້າຍ ຂ້າມຊາດ AL-QAIDA ນັ້ນ ອັງກິດ ກ່າວວ່າ ແມ່ຍິງ ທີ່ຖືພາມານ ຄົນອັງກິດ ທີ່ຕິດຄຸກຢູ່ໃນລາວ ອາດສາມາດ ກັບຄືນ ໄປຮັບໃຊ້ໂທດ ຢູ່ປະ ເທດອັງກິດ ຖ້າສານຂອງລາວຫາກພົບເຫັນວ່າ ນາງມີຄວາມຜິດ ໃນຂໍ້ຫາ ລັກລອບ ຄ້າຢາເສບ ຕິດນັ້ນ ກະຊວງການຕ່າງປະເທດ ອັງກິດ ກ່າວວ່າ ທ່ານ DAVID MILLIBAND ຣັຖມຸນຕຣີ ກະຊວງການຕ່າງປະເທດ ອັງກິດ ແລະຮອງນາຍົກ ຣັຖມຸນຕຣີ ຂອງລາວ ທ່ານທອງລຸນ ສີສຸລິດໄດ້ລົງນາມ ໃນຂໍ້ຕົກລົງ ແລກປ່ຽນນັກໂທດ ໃນລະຫວ່າງ ການພົບປະກັນ ທີ່ກຸງລອນດອນມື້ວານນີ້ ທ່ານ BILL RAMMELL ຣັຖມຸນຕຣີ ຊ່ອຍວ່າການ ກະຊວງການ ຕ່າງປະເທດອັງກິດ ຊຶ່ງໄດ້ເຂົ້າຮ່ວມ ການພົບປະ ໃນຄັ້ງນີ້ນຳ ກ່າວວ່າ ຮອງນາຍົກ ຣັຖມຸນລາວໄດ້ຕົກລົງວ່າ ແມ່ຍິງອັງກິດ ອາຍຸ 20 ປີຄົນນີ້ ມີສິດ ທີ່ຈະໄດ້ ທາງເລືອກທີ່ວ່ານີ້ ພາຍໃຕ້ຂໍ້ຕົກລົງ ເວລາໃດ ຂໍ້ຕົກລົງນີ້ ຫາກມີຜົນ ບັງຄັບໃຊ້ແລ້ວ ນາງ SAMANTHA OROBATOR ປະເຊີນກັບ ຂໍ້ຫາ ລັກລອບ ຄ້າຢາເສບຕິດ ທີ່ມີໂທດເຖິງຕາຍ ຫລັງຈາກ ເຈົ້າໜ້າທີ່ລາວ ກ່າວຫາວ່າ ໄດ້ຈັບນາງ ຂະນະທີ່ ພະຍາຍາມຈະຂຶ້ນເຮືອບິນ ຢູ່ທີ່ ສນາມບິນ ວັດໄຕ ພ້ອມດ້ວຍ ເຮໂຣອີນ 680 ກຣາມໃນເດືອນສິງຫາ ປີກາຍນີ້ ເປັນທີ່ຄາດກັນວ່າ ພວກຕຳໜິ ຕິຕຽນປະວັດໃນການເຄົາຣົບ ນັບຖື ສິດທິມະນຸດ ຂອງວຽດນາມ ຈະພາກັນ ປະທ້ວງ ທີ່ນະຄອນ GENEVA ປະເທດSWITZER LAND ໃນວັນສຸກ ມື້ນີ້ ຂະນະທີ່ ສະພາ ສິດທິມະນຸດ ຂອງອົງການສະຫະປະຊາຊາດ ທຳການ ທົບທວນເບິ່ງ ການປະຕິບັດງານ ຂອງຣັຖບານ ວຽດນາມ ສະພາສິດທິມະນຸດ ກຳລັງ ກວດສອບເບິ່ງ ປະເທດວຽດນາມ ໃນຖານະ ທີ່ເປັນ ພາກສ່ວນນຶ່ງຂອງການ ທົບທວນ ເປັນບາງຄັ້ງ ບາງຄາວ ເບິ່ງ ສະມາຊິກ ທັງໝົດ 192 ປະເທດ ພວກຕຳໜິ ຕິຕຽນ ເວົ້າວ່າ ຣັຖບານ ວຽດນາມ ໄດ້ລ່ວງລະເມີດ ການເຄົາຣົບ ນັບຖືສິດທິມະນຸດ ຂອງພວກ ຊົນກຸ່ມນ້ອຍ ພື້ນເມືອງ ເຊັ່ນພວກ ຂແມກຣອມ ເຂົາເຈົ້າເວົ້າວ່າ ຣັຖບານ ວຽດນາມ ໄດ້ຢຶດເອົາດິນ ຂອງພວກ ຊາວຂແມ ແລະຈຳກັດຮັດແຄບ ກິຈກັມຕ່າງໆ ທາງດ້ານ ວັທນະທັມ ແລະສາສນາ ຂອງພວກ ເຂົາເຈົ້າ ອົງການຈັດຕັ້ງ ຂແມອົງການນຶ່ງ ເປັນຜູ້ຊ່ອຍ ໃນຈັດແຈງ ກ່ຽວກັບ ການໂຮມຊຸມນຸມປະທ້ວງ ທີ່ວ່ານີ້ ເກົາຫລີເໜືອ ປະກາດວ່າ ຕົນຈະ ເສີມຂຍາຍ ຄັງອາວຸດນິວເຄລັຽ ຍ້ອນວ່າ ມັນບໍ່ມີ ປໂຍດຫຍັງ ທີ່ຈະ ເຈຣະຈາ ຫາຣື ກັບສະຫະຣັດ ລາຍງານຂ່າວ ຂອງສື່ມວນຊົນ ທາງການ ເກົາຫລີເໜືອ ໃນວັນສຸກ ມື້ນີ້ ແຈ້ງວ່າເຈົ້າໜ້າທີ່ ກະຊວງ ການຕ່າງປະເທດ ຄົນນຶ່ງ ຂອງ ເກົາຫລີເໜືອ ກ່າວວ່າບໍ່ມີປໂຍດ ຫຍັງເລີຍ ທີ່ຈະນັ່ງ ເຈຣະຈາ ກັບ ສະມາຊິກ ຣັຖບານ ສະຫະຣັດ ຂອງປະທານາທິບໍດີ BARACK OBAMA ລາຍງານ ເວົ້າວ່າ ເກົາຫລີເໜືອ ໄດ້ທຳການສຶກສາເບິ່ງ ກ່ຽວກັບ ຣັຖບານ ປະທານາທິບໍດີ OBAMA ໃນໄລຍະ 100 ມື້ ຜ່ານມາແລະໄດ້ ຕັດສິນໃຈ ແລ້ວວ່າ ນະໂຍບາຍ ຂອງ ຣັຖບານ ສະຫະຣັດ ຊຸດປັດຈຸບັນ ທີ່ມີຕໍ່ຕົນນັ້ນ ຍັງສືບຕໍ່ ເປັນປໍຣະປັກຢູ່ ການໃຫ້ ຄວາມເຫັນ ດັ່ງກ່າວ ຂອງເກົາຫລີເໜືອ ມີຂຶ້ນ ຂະນະທີ່ ທ່ານ STEPHEN BOSWORTH ທູດພິເສດ ຂອງທ່ານ OBAMAເດີນທາງ ໄປຍັງ ຂົງເຂດ ໃນການ ດຳເນີນ ຄວາມພະຍາຍາມ ເພື່ອຊັກຊວນ ໃຫ້ພຽງຢາງກັບຄືນ ເຂົ້າສູ່ ໂຕະເຈຣະຈາ ຄືນໃໝ່ ທີ່ຮົງກົງ ແຂກ ແລະ ພະນັກງານ ປະມານ 300 ຄົນ ທີ່ໄດ້ຖືກກັກບໍຣິເວນ ຢູ່ທີ່ ໂຮງແຮມ ແຫ່ງນຶ່ງ ໃນ ສັບປະດາແລ້ວ ຍ້ອນມີ ຄວາມຢ້ານກົວ ກ່ຽວກັບເຊື້ອໄວຣັສ ໄຂ້ຫວັດ ໃຫຍ່ H1N1 ນັ້ນ ມີກຳນົດ ທີ່ຈະ ຖືກປ່ອຍ ໃນມື້ນີ້ ພວກເຂົາເຈົ້າ ໄດ້ຖືກກັກ ບໍຣິເວນ ໃຫ້ຢູ່ໃນ ໂຮງແຮມ ເມື່ອ ສັບປະດາແລ້ວຫຼັງຈາກ ແຂກຄົນນຶ່ງ ທີ່ໄປຈາກ ເມັກຊິໂກ ໄດ້ຖືກກວດ ພົບວ່າ ຕິດເຊື້ອໄວຣັສຊຶ່ງເປັນທີ່ຮູ້ກັນ ໃນນາມ ໄຂ້ຫວັດໝູນັ້ນ ທີ່ບາງກອກ ຣັຖມຸນຕຣີ ສາທາຣະນະສຸກຂອງເອເຊັຽ ໄດ້ຕົກລົງກັນ ທີ່ຈະເພີ້ມ ການເກັບ ສະສົມຢາ ເພື່ອຮັບມືກັບເຊື້ອໄວຣັສ ແລະ ພິຈາຣະນາ ເບິ່ງຊ່ອງທາງ ໃນການ ທີ່ຈະແບ່ງປັນ ຢາເຫລົ່ານີ້ໄປໃຊ້ ໃນກໍຣະນີ ທີ່ເກີດ ການແຜ່ລະບາດ ຢ່າງຮ້າຍແຮງ ການເຈຣະຈາ ຫາຣືທີ່ວ່ານີ້ ແມ່ນຮວມທັງ ຣັຖມຸນຕຣີ ສາທາຣະນະສຸກ ຂອງ ສະມາຄົມ ອາຊ່ຽນ ຫລືບັນດາປະຊາຊາດ ໃນເຂດ ເອເຊັຽ ຕາເວັນອອກ ສຽງໃຕ້ ພ້ອມກັບ ເຈົ້າໜ້າທີ່ ຈາກຈີນຍີ່ປຸ່ນ ແລະ ເກົາຫລີໃຕ້ ອົງການ ອະນາມັຍ ໂລກ ເຕືອນວ່າ ເຊື້ອໄວຣັສນີ້ອາດສາມາດ ແຜ່ລະບາດ ແລະເປັນພັຍ ຂົ່ມຂູ່ຕໍ່ 1 ສ່ວນ 3 ຂອງ ປະຊາກອນ ໂລກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ